โครงการชลประทานตราด เร่งระบายน้ำออกจากอ่างเก็บน้ำเขาระกำตอนล่าง รองรับปริมาณฝนจากอิทธิพลพายุโซนร้อน “เซินติญ”
นายชัยรัต เป้ามาลา หัวหน้าฝ่ายจัดสรรน้ำและปรับปรุงระบบชลประทาน รักษาราชการแทนผู้อำนวยโครงการชลประทานตราด กล่าวว่า ปริมาณฝนที่ตกลงมาอย่างต่อเนื่องในพื้นที่จังหวัดตราด ทำให้ปัจจุบันปริมาณน้ำในอ่างเก็บน้ำเขาระกำตอนล่าง มีปริมาณการกักเก็บสูงขึ้นกว่า 3 เมตร  โครงการชลประทานตราด  ติดตั้งเครื่องสูบน้ำพญานาคขนาด 14 นิ้ว จำนวน 2 เครื่อง เพื่อทำการสูบน้ำออกสู่คลองหนองเสม็ดก่อนจะปล่อยให้ไหลลงทะเล เพื่อไม่ให้เกิดน้ำท่วมในเขตเทศบาลเมืองตราด พร้อมทั้งจัดเจ้าหน้าที่เฝ้าสังเกตการณ์น้ำตลอด 24 ชั่วโมง